 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

Nr. 5295/I/29.08.2017

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere acordului de mediu adresate de

**S.C. STRATEGIC RESOURCES CENTRAL S.R.L.**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 29.08.2017, că proiectul **“Cercetare geologică a minereurilor de elemente rare și dispersie, minereu polimetalic în perimetrul Jolotca, jud. Harghita”** propus a fi realizată în extravilanul comunelor Ditrău și Sărmaș, **nu** **se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. O parte din amplasamentul proiectului (filonul Filip Central) și o parte din perimetrul Jolotca (452 ha) se află în aria de protecţie specială avifaunistică ROSPA0033 „Depresiunea şi Munţii Giurgeului”
2. Va fi afectată temporar o suprafață de 73,5 mp din cadrul ROSPA0033 în urma realizării șanțurilor de cercetare
3. în vecinătatea amplasamentului există specii ocrotite enumerate în Formularul Standard Natura 2000 pentru ROSPA0034 „Depresiunea şi Munţii Ciucului” mai ales speciile : acvila țipătoare mică – *Aquila pomarina*, huhurezul mare – *Strix uralensis*, ciocănitoarea cu spate alb – *Dendrocopos leucotos*.
4. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
5. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

* nu se vor tăia arbori pe amplasamentul proiectului
* după terminarea lucrărilor șanțurile de cercetare vor fi rambleiate și suprafața va fi readusă la starea inițială

**Condiţiile de realizare a proiectului:**

* este interzisă realizarea drumurilor tehnologice și afectarea suprafețelor din halda de steril Jolotca
* verificarea permanentă a radiațiilor cu detectorul Geiger-Muller în urma lucrărilor de cercetare. În cazul în care apar zone peste nivelul de prag admis aveți obligația de a anunța APM Harghita în termen de 48 ore.

Proiectul propus nu necesită parcurgerea celorlalte etape ale procedurii de evaluare adecvată.

**DIRECTOR EXECUTIV,** DOMOKOS László József

**p/ ŞEF SERVICIU C.F.M.,** ing. Szabó Szilárd

Întocmit, geogr. Mihály István